CELEX: 62012TN0230
Language: sk
Date: 2012-05-23 00:00:00
Title: Vec T-230/12: Žaloba podaná 23. mája 2012 — Axa Belgium/Komisia

11.8.2012   
            
            
               SK
            
            
               Úradný vestník Európskej únie
            
            
               C 243/21
            
         Žaloba podaná 23. mája 2012 — Axa Belgium/Komisia
   (Vec T-230/12)
   2012/C 243/38
   Jazyk konania: francúzština
   
      Účastníci konania
   
   
      Žalobkyňa: Axa Belgium (Brusel, Belgicko) (v zastúpení: G. Cleenewerck de Crayencour, avocat)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil oznámenie o dlhu č. 7141101047 vo výške 1 590,62 eura vydané 23. marca 2012 a oznámenie o dlhu č. 7141101053 vo výške 10 160,88 eura vydané 23. marca 2012,
            
         
               —
            
            
               zrušil zaplatenie formou vzájomného započítania pohľadávok a záväzkov voči Komisii uskutočnené listom z 26. marca 2012, ktorý bol adresovaný S.A. Axa Belgium (list so spisovou značkou D(2012) C4 — B.2 — 000212 podpísaný pánom B. z GR pre rozpočet),
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza 2 žalobné dôvody.
   
               1.
            
            
               Prvý žalobný dôvod je založený na porušení Zmlúv a nesprávnom právnom posúdení tým, že Komisia vydala oznámenia o dlhu týkajúce sa neodôvodnených pohľadávok a pristúpila k vymáhaniu započítaním neurčitých, splatných a vymáhateľných pohľadávok. Žalobkyňa uvádza, že Komisia požaduje sumy, ktoré prekračujú rámec platných právnych predpisov v súvislosti s postúpením práv na Komisiu zo strany poškodených úradníkov, ktorí sú obeťami nehôd, ktoré zapríčinili osoby poistené v rámci občianskej zodpovednosti u žalobkyne.
            
         
               2.
            
            
               Druhý žalobný dôvod je založený na porušení zásady riadnej správy vecí verejných a zásady legitímnej dôvery, pretože Komisia pristúpila k započítaniu napriek zmluvnému záväzku zdržať sa takéhoto konania a napriek skutočnosti, že Komisia dlhé roky akceptovala riešiť prípady vzájomnou dohodou bez pristúpenia k započítaniu a vyčkať na príslušné rozhodnutia belgických súdov.